Mats Møller Dæhli

Mats Møller Dæhli (sündinud 2. märtsil 1995 Oslos) on Norra jalgpallur, kes mängib poolkaitsjana Saksamaa esiliigaklubis Nürnberg ja Norra jalgpallikoondises.

Aastatel 2011–2013 kuulus ta Manchester Unitedi noortesüsteemi. Hooajal 2011/12 pälvis ta Manchester Unitedi akadeemia hooaja parimale noormängijale antava Jimmy Murphy auhinna.

2013. aasta juulis sõlmis ta lepingu Norra klubiga Molde. Norra kõrgliigas debüteeris ta 2013. aasta augustis.

2014. aasta jaanuaris sõlmis ta lepingu Inglismaa kõrgliigaklubiga Cardiff City, kus peatreeneriks oli äsja saanud Ole Gunnar Solskjær, kes oli eelnevalt juhendanud just Moldet. 29. märtsil 2014 lõi ta mängus West Bromwich Albioni vastu viiendal lisaminutil värava, tuues Cardiff Cityle 3:3 viigi.

2015. aasta jaanuaris liitus ta Saksamaa kõrgliigaklubiga SC Freiburg, kuid seal põhikoosseisu ennast ei mänginud. 2017. aasta jaanuaris läks ta laenule samasse liigasse kuuluvasse klubisse St. Pauli, kellega sõlmis 2018. aasta juulis püsiva lepingu.

2020. aasta jaanuaris siirdus Dæhli Belgia kõrgliigaklubisse Genk. 2021. aasta jaanuaris läks ta sealt laenule Nürnbergi ning sõlmis sama aasta mais klubiga püsiva lepingu.

Norra jalgpallikoondises debüteeris Dæhli 15. novembril 2011 sõprusmängus Taani vastu. Koondisekarjääri esimese värava lõi ta 10. oktoobril 2014 EM-i valikmängus Malta vastu.https://www.national-football-teams.com/player/54051/Mats_Moller_Daehli.html (vaadatud 8.7.2022)

 Saavutused 
Molde
Norra karikas: 2013

 Viited 

 Välislingid 

Kategooria:Norra jalgpallurid
Kategooria:Cardiff City FC jalgpallurid
Kategooria:SC Freiburgi mängijad
Kategooria:FC St. Pauli jalgpallurid
Kategooria:KRC Genki jalgpallurid
Kategooria:1. FC Nürnbergi jalgpallurid
Kategooria:Premier League'i mängijad
Kategooria:Bundesliga mängijad
Kategooria:Sündinud 1995